Egov očakávaný sólo album PRECEDENS patril k vôbec najočakávanejším albumom celej histórie slovenského rapu. Všetky očakávania však bravúrne naplnil a Egáč si pre nás koncom roku 2017 pripravil skutočne jedinečný projekt.
Dostalo sa mu samozrejme patričnej pozornosti a to hlavne kvôli tomu, že v trackliste sme našli skutočne nejeden banger. Aktuálne je to rok od vydania klipu na jedinečnú skladbu Ideme ďalej. Akoby však táto vec znela v tanečnej verzii? Na túto otázku sa ti rozhodol dať odpoveď mladý slovenský DJ menom Wallky, ktorý si pre teba pripravil klubovú verziu tejto veci. Remix bol už otestovaný na rôznych párties, na ktorých Wallky hráva a získal si tiež obľubu ďalších slovenských DJ-ov.